கேள்வி: வால்தெர் பொதே - வாழ்க்கை குறித்து விரிவாக சொல்லுங்கள்.
பதில்: பிரெடெரிக் பொதேவுக்கும் சார்லோட் ஹார்டுங்கிற்கும் மகனாக வால்தெர் பொதே 1891ல் பிறந்தார். 1908லிருந்து 1912 வரை பிரெடெரிக்-வில்லெம்ஸ்-பல்கலைக்கழகத்தில் படித்தார். 1913ல் அவர் மேக்ஸ் பிளாங்க்கின் பயிற்று உதவியாளராக இருந்தார். ப்ளாங்க்கின் மேற்பார்வையில், 1914ல் அவர் முனைவர் பட்டம் பெற்றார்.பொதே, வால்தெர் (1954) ''[http://www.nobelprize.org/nobel_prizes/physics/laureates/1954/bothe-bio.html வால்தெர் பொதே வாழ்க்கை]'' 1913ம் ஆண்டில், அவர் செருமானியப் பேரரசு இயற்பியல் மற்றும் தொழில்நுட்ப நிறுவனத்தில் புதிதாக உருவாக்கப்பட்ட கதிரியக்க ஆய்வகத்தில் சேர்ந்தார். 1914ல் முதலாம் உலகப் போர் போது ஜெர்மானிய இராணுவத்தில் பணியாற்றிய அவர் ருசியா போர்க் கைதி சிக்கினார். பின்னர் 1920ம் ஆண்டு ஜெர்மனி திரும்பினார். மீண்டும் கதிரியக்க ஆய்வகத்தில் பணிக்குத்திரும்பிய அவர் பொருத்தன்முறைகளை (''Coincidence methods'') உருவாக்கி அவற்றை அணுக்கருத் தாக்கம், காம்டன் சிதறல், அண்டக் கதிர்கள், கதிர் இயக்கத்தின் அலை-துகள் இருமை முதலியனவற்றைப் பயிலப் பயன்படுத்தினார். பொருத்தன்முறைகளைக் கண்டுபிடித்தற்காக அவர் 1954ல் இயற்பியலுக்கான நோபல் பரிசை வென்றார்.பொதே, வால்தெர் (1954) ''[http://nobelprize.org/nobel_prizes/physics/laureates/1954/bothe-lecture.html பொருத்தன்முறை ]'', ''1954ம் ஆண்டின் இயற்பியலுக்கான நோபல் பரிசு பெற்றபோது ஆற்றிய உரை'' சிறந்த நாட்டுப்பற்றாளரான வால்தெர் பொதே ஒரு திறமிக்க ஓவியராகவும் கின்னரப்பெட்டி இசைக்கலைஞராகவும் திகழ்ந்தார்.